Παγγαίο όρος
Το Παγγαίο όρος είναι μεγάλος ορεινός όγκος της Ελλάδας που εκτείνεται στους νομούς Καβάλας και Σερρών. Στο βουνό και στις γύρω από αυτό περιοχές υπάρχουν πολλές και μεγάλες πηγές, καθώς και ρέματα που τροφοδοτούνται από το βουνό. Η υψηλότερη κορυφή του είναι το "Μάτι" με υψόμετρο 1.956 μέτρα. Τα δασαρχεία Καβάλας και Σερρών είναι υπεύθυνα για την προστασία του βουνού.

Κατά την ελληνική μυθολογία το όρος αρχικά ονομαζόταν "Καρμάνιον", για να ονομαστεί μετέπειτα "Παγγαίον" από τον Παγγαίο, γιο του θεού Άρη και της Κριτοβούλης, ο οποίος, μη μπορώντας να αντέξει τις τύψεις του για την αιμομιξία που άθελά του διέπραξε με την θυγατέρα του, αυτοκτόνησε πάνω στο όρος αυτό.

Το Παγγαίο όρος αναφέρεται συχνά από τις αρχαίες ελληνικές και λατινικές πηγές και ήταν ιδιαίτερα φημισμένο για τα αργυρωρυχεία και χρυσωρυχεία του, καθώς και για τη ναυπηγήσιμη ξυλεία που παρείχαν τα δάση του. Ακόμη περίφημα ήταν τα εκατόφυλλα τριαντάφυλλα που φύονταν σε αυτό.

Ο Αισχύλος στην τραγωδία Πέρσαι αναφέρει το όρος Παγγαίο στην περιγραφή της πορείας που ακολούθησαν οι ηττημένοι Πέρσες: "« ἔς τε Μακεδόνων χώραν ἀφικόμεσθ᾽, ἐπ᾽ Ἀξιοῦ πόρον, Βόλβης θ᾽ ἕλειον δόνακα, Πάγγαιόν τ᾽ ὄρος »" («φτάσαμε στη Μακεδονία, στον Αξιό, και στους βάλτους και τις καλαμιές της Βόλβης και στο Παγγαίο όρος»).

Στην κορυφή του Παγγαίου όρους βρισκόταν το φημισμένο ιερό του Διονύσου, το οποίο είχαν υπό τον έλεγχό τους οι Σάτρες. Στο μαντείο υπήρχε μια γυναίκα ως «προμάντιδα», δηλαδή σαν Πυθία. Επίσης είχε έμπειρους ιερείς, τους «προφήτες», προερχόμενους από το πολεμικό φύλο των μαχαιροφόρων Βησσών της Ροδόπης, οι οποίοι μετέφεραν στους πιστούς τους χρησμούς που ο Βάκχος ενέπνεε στην προμάντιδα.

Τα «ακιδογραφήματα» ή τα «βραχογραφήματα» του Παγγαίου αποτελούν σχεδιάσματα πάνω στον γρανίτη ή τον ασβεστόλιθο, συνηθέστατα στο ύπαιθρο, αλλά σε ορισμένες περιπτώσεις και μέσα σε σπήλαια. Παριστάνουν ζώα, ανθρώπους, αγρίμια του δάσους αλλά οι αρχαιολογικές γνώσεις για αυτά είναι ελάχιστες.

Στη βόρεια πλαγιά του όρους και σε υψόμετρο περίπου 600 μέτρων, βρίσκεται η Ιερά Μονή Παναγίας Εικοσιφοίνισσας. Η Μονή είναι κτισμένη στην πλαγιά ενός υψώματος, στη θέση του ιερού μαντείου του Διονύσου. Η Μονή είναι προσβάσιμη από τα δυτικά μέσω του επαρχιακού οδικού δικτύου του Νομού Σερρών. Συγκεκριμένα, διαμέσω του χωριού Κορμίστα, που βρίσκεται κατά μήκος του οδικού άξονα Καβάλας-Σερρών. Ωστόσο ευκολότερη και πιο γρήγορη πρόσβαση προς τη Μονή αποτελεί ο νέος επαρχιακός δρόμος, ο οποίος διέρχεται από τη Νικήσιανη, με καταπληκτική θέα του κάμπου των Φιλίππων.
Q213623
Καβάλας
LOC
Q211319
Σερρών
LOC
Q213623
Καβάλας
LOC
Q211319
Σερρών
LOC
None
Παγγαίο
UNK
Q40901
θεού Άρη
MISC
None
Κριτοβούλη
UNK
Q40939
Αισχύλος
PER
Q788458
Πέρσαι
MEDIA
Q41680
Διονύσου
MISC
Q6489
Ροδόπη
LOC
Q41680
Βάκχος
MISC
Q12284442
Ιερά Μονή Παναγίας Εικοσιφοίνισσας
LOC
Q11520488
Κορμίστα
LOC
Q213623
Καβάλας
LOC
Q211319
Σερρών
LOC
Q3395942
Νικήσιανη
Concept
Q1448901
Παγγαίο όρος
LOC
Q1448901
Παγγαίο όρος
LOC
Q1448901
Παγγαίο όρος
LOC
+1.956^^http://www.w3.org/2001/XMLSchema#decimal
1.956
NUMBER
located in the administrative territorial entity
located in the administrative territorial entity
mountain range
located in the administrative territorial entity
notable work
author